ΓΡΑΠΤΗ ΕΡΩΤΗΣΗ P-3370/00

υποβολή: Nicole Thomas-Mauro (UEN) προς την Επιτροπή

(25 Οκτωβρίου 2000)

Θέμα: Διαπολιτισμική παιδαγωγική

Μέσω προγραμμάτων όπως είναι τα Comenius, Socrates, Culture 2000, η Επιτροπή προωθεί, μεταξύ άλλων, τα προγράμματα που συνδέονται με τη διαπολιτισμική διάσταση, και πιο συγκεκριμένα με τη διαπολιτισμική εκπαίδευση.

Τί κριτήρια χρησιμοποιεί για να ορίσει το χώρο της διαπολιτισμικής διάστασης;

Πώς ορίζει τη διαπολιτισμική διάσταση στην εκπαίδευση, την κατάρτιση, το πανεπιστημιακό πλαίσιο, την κοινωνία των πληροφοριών;

Έχει μπορέσει να προσδιορίσει, μέσω των διαφόρων εμπειριών, μια παιδαγωγική της διαπολιτισμικής διάστασης;

Απάντηση της κ. Reding εξ ονόματος της Επιτροπής

(8 Δεκεμβρίου 2000)

Από πολύ καιρό η Επιτροπήποστηρίζει τις πρωτοβουλίες που αποβλέπουν στην προώθηση της διαπολιτισμικής εκπαίδευσης.

Από το 1995, το πρόγραμμα ΣΩΚΡΑΤΗΣ, κοινοτικό πρόγραμμα δράσης στον τομέα της εκπαίδευσης, περιλαμβάνει μεταξύ των ενεργειών του την προώθηση της διαπολιτισμικής εκπαίδευσης για όλους τους μαθητές, αποσκοπώντας να δώσει τη δυνατότητα στους μαθητές και στους νέους να διαχειρίζονται με τρόπο θετικό και ενεργό την κοινωνική και πολιτισμική πολυμορφία και να προετοιμάσει τις μελλοντικές γενεές για τη συμβίωση σε μια δημοκρατική και πλουραλιστική κοινωνία. Το πρόγραμμαποστηρίζει διακρατικά σχέδια συνεργασίας που προωθούν την καινοτομία και την ανταλλαγή πληροφοριών και εμπειριών. Σε αυτό το πλαίσιο, τα σχέδια έχουν εξερευνήσει πολυάριθμα θέματα, έχουν αναπτύξει παιδαγωγικόλικό και έχουν προωθήσει την ανταλλαγή ορθών πρακτικών σε όλες τις πτυχές της διαπολιτισμικής εκπαίδευσης. Οι ορθές πρακτικές έχουν επίσης ενσωματωθεί μέσα σε προγράμματα και μαθήματα κατάρτισης για το εκπαιδευτικό προσωπικό, τα οποίαποστηρίζονται από το πρόγραμμα. Στη διάρκεια του δεύτερου σταδίου του προγράμματος ΣΩΚΡΑΤΗΣ (2000-2006), η διαπολιτισμική εκπαίδευση αναγνωρίστηκε ως οριζόντια προτεραιότητα δια μέσου όλου του προγράμματος, ενώ θα καταβληθούν ιδιαίτερες προσπάθειες για την ευρύτερη διάδοση των αποτελεσμάτων της ευρωπαϊκής συνεργασίας.

Όσον αφορά το πρόγραμμα Πολιτισμός 2000, τα κριτήρια για τον προσδιορισμό των διαπολιτισμικών θεμάτων καθορίζονται στην απόφαση για τη θέσπιση του προγράμματος. Στην απόφαση αυτή ως στόχος του προγράμματος αναφέρεται μεταξύ άλλων η mldr ενθάρρυνση του διαπολιτισμικού διαλόγου και των ανταλλαγών μεταξύ ευρωπαϊκών και μη ευρωπαϊκών πολιτισμών(1). Η επίτευξη του στόχου αυτού γίνεται δυνατή μέσω του σκέλους της ενέργειας 1 (ειδικές, καινοτόμοι ή/και πειραματικές ενέργειες) η οποία αποβλέπει στο να προωθήσει τον διαπολιτισμικό διάλογο και τις αμοιβαίες ανταλλαγές μεταξύ των ευρωπαϊκών και άλλων πολιτισμών, ενθαρρύνοντας ειδικότερα τη συνεργασία επί θεμάτων κοινού ενδιαφέροντος μεταξύ πολιτιστικών ιδρυμάτων ή/και των λοιπών φορέων των κρατών μελών και τρίτων χωρών.

Τέλος, οι ενέργειες της Επιτροπής στους τομείς του πολιτισμού, της εκπαίδευσης και της επαγγελματικής κατάρτισης μέσω των πολυμέσων και ειδικότερα οι ενέργειες Minerva, Ανοικτή και Εξ Αποστάσεως Μάθηση επιτρέπουν τη δράση σε ευρύ φάσμα τομέων και δραστηριοτήτων. Διάφορα σχέδια που αφορούν τη διαπολιτισμική εκπαίδευση ανταποκρίθηκαν θετικά, όμως το ενδιαφέρον αυτό είναι πρόσφατο και πρέπει να ενισχυθεί. Πράγματι οι νέες τεχνολογίες μπορούν να αποτελέσουν ενδιαφέρον μέσο για τις καινοτόμους εκπαιδευτικές ενέργειες σε περιβάλλον παιδιών από άλλους πολιτισμούς (μετανάστες και αποδήμους), παιδιά χωρίς μόνιμο τόπο διαμονής (παιδιά οι γονείς των οποίων ασκούν επαγγέλματα με κινητικότητα: ναυτικοί, έμποροι λαϊκών αγορών" παιδιά των Τσιγγάνων), ή παιδιά που έχουν μετακινηθεί από τη μόνιμη κατοικία τους για ένα χρονικό διάστημα (οι γονείς των οποίων εργάζονται σε επιχειρήσεις στο εξωτερικό" παιδιά που νοσηλεύονται σε άλλη χώρα).

Αποστέλλονται απευθείας στην κ. βουλευτή και στη Γραμματεία του Κοινοβουλίου πιο λεπτομερείς πληροφορίες σχετικά με σχέδια διαπολιτισμικής εκπαίδευσης που συγχρηματοδοτούνται από την Επιτροπή.

(1) Απόφαση 508/2000/ΕΚ του Κοινοβουλίου και του Συμβουλίου της 14ης Φεβρουαρίου 2000, ΕΕ L 63 της 10.3.2000.